Totul a pornit de la faptul că în cursul zilei respective tânărul l-ar fi agresat pe un văr al celor trei, informează vrn.ro. Victima a ajuns la spital direct în sala de operații. Polițistii au întocmit dosar penal în care efectuează cercetări sub aspectul săvârsirii infractiunii de loviri sau alte violente.

Astfel, pe 15 noiembrie a.c., în jurul orei 19.00, pe numărul de urgență 112 s-a primit un apel din partea unui tânăr de 19 ani, din Grivița, care a precizat faptul că în timp ce se afla la un bar din satul Odaia Bursucani a fost înjunghiat. La fa'a locului s-au deplasat polițiști din cadrul Postului de Poliție din comuna Grivita care au stabilit că în cursul zilei respective tânărul a petrecut mai mult timp pe raza satului Odaia Bursucani împreună cu un prieten. În jurul orei 19.00 cei doi au mers la un bar din aceeasi localitate.

La un moment dat, între ei și alti trei bărbati (n.r. – frați) a avut loc o discutie în contradictoriu legată de faptul că, în cursul zilei respective, primii doi ar fi agresat fizic un alt tânăr din Odaia Bursucani, rudă cu cei trei frați. Conflictul a degenerat în curtea barului, tânărului de 19 ani fiindu-i aplicate mai multe lovituri. De asemenea, unul din cei trei bărbati, în vârstă de 25 de ani, l-a înjunghiat pe tânăr cu un ciob de sticlă în spate, de mai multe ori. Victima a fost transportată cu o ambulantă la Spitalul Municipal de Urgentă „Elena Beldiman” din Bârlad și a ajuns direct în sala de operații. Pe numele agresorilor politistii au întocmit dosar penal.